**OBRAZLOŽENJE TREĆIH IZMJENA I DOPUNA OPĆEG DIJELA**

**PRORAČUNA GRADA NOVSKE ZA 2018. GODINU**

**1. PRAVNI OSNOV**

Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**2. OBRAZLOŽENJE PRIHODA I PRIMITAKA, RASHODA I IZDATAKA**

Trećim Izmjenama i dopunama Proračuna za 2018. godinu iskazano je povećanje proračuna za 3,71 % ili za 3.008.046,00 kn što znači da je proračun planiran u iznosu od 84.104.262,00 kn.

Prihodi poslovanja povećani su za 3.159.134,00 kn tako da plan iznosi 76.483.852,00 kn. Rashodi poslovanja povećani su za 4.261.723,00 kn te plan iznosi 49.453.302,00 kn. Rashodi za nabavu nefinancijske imovine iskazani su sa smanjenjem za 1.236.937,00 kn što znači da plan iznosi 33.572.200,00 kn. Prema računu zaduživanja/financiranja primici od financijske imovine i zaduživanja smanjeni su za 66.130,00 kn tako da plan tih primitaka iznosi 5.760,00 kn. Izdaci za financijsku imovinu i otplate zajmova smanjeni su za 16.740,00 kn te plan iznosi 1.078.760,00 kn. Izvršena je korekcija plana viška prihoda iz prethodne godine sa smanjenjem za 84.958,00 kn. Raspoloživa sredstva iz prethodne godine ovim Izmjenama i dopunama Proračuna planirana su u iznosu od 7.261.566,00 kn.

**2.1. RAČUN PRIHODA I RASHODA**

**2.1.1. Prihodi poslovanja**

U strukturi prihoda poslovanja najveća promjena iskazana je na stavkama prihoda pomoći iz inozemstva i od subjekata unutar općeg proračuna s povećanjem od 2.024.268,00 kn. Plan prihoda pomoći ovim izmjenama iznosi 24.421.623,00 kn. Na stavkama prihoda pomoći izvršena su usklađenja plana s odobrenim sredstvima pa su tako planirana sredstva za izgradnju dječjeg vrtića iz sredstava pomoći u ukupnom iznosu od 2.331.750,00 kn. Izvršeno je usklađenje planiranih sredstava za pojedine projekte s troškovnikom, odnosno potpisanim ugovorom pa je bilo potrebno izvršiti usklađenja i na prihodovnoj strani. Tako su smanjena sredstva pomoći za rekonstrukciju ceste u Staroj Subockoj u iznosu od 452.300,00 kn, za projekt Klaster kulture na temeljima kulturne baštine sredstva su smanjena za 755.343,00 kn, za obnovu doma u Novoj Subockoj 31.780,00 kn te za energetsku obnovu zgrade vijećnice za 89.251,00 kn. Planirana su sredstva pomoći za provođenje programa stručnog osposobljavanja bez zasnivanja radnog odnosa i programa zapošljavanja-javni radovi s iznosom od 386.950,00 kn. S Fondom za zaštitu okoliša i energetsku učinkovitost potpisan je ugovor o nabavi spremnika za odvojeno prikupljanje otpada te su planirana sredstva za sufinanciranje tog projekta od Ministarstva regionalnog razvoja i fondova EU u iznosu od 88.000,00 kn. Obračunom proračuna za 2017. godinu utvrđen je manjak prihoda pomoći na ime projekata koji su imali zabilježenu realizaciju rashoda koji se financiraju sredstvima pomoći. Ovim izmjenama planirani su prihodi pomoći u iznosu od 214.730,00 kn za pokriće tako nastalog manjka.

Izmjenama i dopunama povećani su prihodi od poreza za 851.000,00 kn. Povećanje je iskazano kod poreza i prireza na dohodak za 400.000,00 kn i poreza na imovinu (porez na nekretnine) za 451.000,00 kn. Realizacija navedenih prihoda je u skladu s planom, odnosno, porez na nekretnine realiziran je u odnosu na plan 120 %.

Prihodi od upravnih i administrativnih pristojbi povećani su za 262.366,00 kn. Povećanje se najvećim dijelom odnosi na povećanje stavke prihoda vezano za naplatu prihoda od HT-a za pravo puta.

**2.1.2. Rashodi poslovanja**

U strukturi rashoda poslovanja najveće povećanje iskazano je na materijalnim rashodima za 2.621.596,00 kn. Najvećim dijelom povećanje se odnosi na povećanje rashoda za usluge s iznosom od 2.333.068,00 kn. U programu *Održavanje objekata i uređaja komunalne infrastrukture* povećanje je iskazano za 1.127.527,00 kn, za održavanje stanova u vlasništvu Grada 100.000,00 kn, održavanje športskih objekata 198.000,00 kn, održavanje domova 135.000,00 kn, za održavanje poljskih putova iskazano je povećanje za 100.000,00 kn, higijeničarsku službu 65.000,00 kn, naknada za naplatu prihoda koja ide u državni proračun povećana je za 100.000,00 kn itd.

Ostali rashodi na kontu skupine 38 povećani su za 804.073,00 kn, a povećanje se odnosi na povećanje rashoda tekućih donacija za 298.500,00 kn, kapitalnih donacija za 289.000,00 kn i kapitalnih pomoći za 210.000,00 kn. Rashodi tekućih donacija povećani su u programu *Razvoj civilnog društva* za 69.000,00 kn, *Razvoj sporta i rekreacije* 10.000,00 kn, program *Poticanja razvoja turizma* 288.100,00 kn uz smanjenje rashoda od 100.000,00 kn za financiranje rada Razvojne agencije NORA. Kapitalne donacije iskazane su s povećanjem za 43.000,00 kn za financiranje humanitarnih, socijalnih i zdravstvenih udruga, 150.000,00 kn za kapitalne projekte vjerskih zajednica, 100.000,00 kn za nabavu opreme Vatrogasne zajednice Grada Novske. Kapitalne pomoći povećane su za projekt proširenja vodovodne mreže za 410.000,00 kn uz istovremeno smanjenje rashoda od 50.000,00 kn za aglomeraciju i 150.000,00 kn za kanalizaciju Brestača-Nova Subocka.

Rashodi za zaposlene iskazani su s povećanjem za 627.502,00 kn. Povećanje rashoda za zaposlene rezultat je provođenja mjera zapošljavanja s Hrvatskim zavodom za zapošljavnje, program-javni radovi za što su planirana sredstva u iznosu od 390.702,00 kn, povećanje rashoda za zaposlene kod Dječjeg vrtića “Radost” u iznosu od 170.000,00 kn te je izvršena korekcija rashoda u upravi radi usklađenja plana i realizacije za 67.000,00 kn.

Rashodi pomoći su povećani za 589.214,0 kn te plan iznosi 6.709.464,00 kn. Povećanje se odnosi na povećanje rashoda pomoći unutar općeg proračuna za 482.214,00 kn i pomoći proračunskim korisnicima drugih proračuna za 107.000,00 kn. Rashodi pomoći unutar općeg proračuna obuhvaćaju rashode na rekonstrukciji županijske ceste u Kozaricama koji su povećani za 37.914,00 kn i 324.000,00 kn za rekonstrukciju županijske ceste u Bročicama. U ovu skupinu rashoda ubrajaju se i rashodi za nabavu spremnika za odvojeno prikupljanje otpada s iznosom od 110.000,00 kn (sredstva će se temeljem zahtjeva doznačiti Fondu za zaštitu okoliša i energetsku učinkovitost). Rashodi pomoći proračunskim korisnicima drugih proračuna se odnose na povećanje rashoda u projektu sufinanciranja programa škola s područja Grada gdje je iskazano povećanje od 169.000,00 kn i rashode za održavanje turističko-edukativnih radionica s povećanjem od 38.000,00 kn uz istovremeno smanjenje od 50.000 kn za pomoć bolnici Pakrac.

**2.1.3. Rashodi za nabavu nefinancijske imovine**

Smanjenje rashoda od 2.123.637,00 kn na dodatnim ulaganjima na nefinancijskoj imovini odnosi se na smanjenje rashoda za sljedeće projekte: Klaster kulture na temeljima kulturne baštine povijesne jezgre Novske za 886.618,00 kn, dom za starije osobe za 605.000,00 kn, energetska obnova doma u Novoj Subockoj za 55.001,00, energetska obnova zgrade gradske vijećnice za 353.623,00 kn, Poduzetnička zona Novska za 495.000,00 kn, rekonstrukcija ceste u Staroj Subockoj za 540.300,00 kn. U ovoj skupini rashoda povećanje je iskazano na stavci uređenja groblja za 100.000,00 kn, planiran je novi projekt energetske obnove Hrvatskog doma u Staroj Subockoj s iznosom od 105.000,00 kn, projekt rekonstrukcije društvenog doma u Rajiću s iznosom od 85.000,00 kn, projekt stambeno-poslovne zgrade u Ulici Blaženog Alojzija Stepinca u Novskoj s iznosom od 40.000,00 kn, rekonstrukcija Ulice Torine u Novoj Subockoj s 200.000,00 kn, kružni tok D47-Obrtnička ulica u Novskoj sa 130.000,00 kn, itd.